I mai 2012 ble det vedtatt å legge ned lørdagsavgangen for å spare inn mellom seks og syv millioner kroner. Reaksjonene ble så sterke at i juni måtte Fylkesrådet i Nordland gjøre om vedtaket. I 2014 ble det aktuelt å legge ned hele rutetilbudet, eller eventuelt å kutte i rutetilbudet og slutte med godsfrakten, fra 2015. Dette førte til en protestaksjon blant lokalbefolkning og -politikere, som ble avsluttet med en fakkelaksjon med oppmøte langs hele kysten den 28. november 2014. Samme dag vedtok fylkestinget at rutetilbudet skulle opprettholdes.